Die wêreld in foto’s – 11 Desember 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sonstrale breek Dinsdag deur die wolke oor die bankdistrik in Frankfurt, Duitsland. (Foto: Michael Probst, AP) ŉ Straatverkoper dra Dinsdag koppies tee aan by die Souq al-Melh-mark in die ou stad Sanaa in Jemen. (Foto: Hani Mohammed, AP) Studente betoog Dinsdag oor veranderinge in hoërskooltoetse in Parys. Emmanuel Macron, die Franse president, het erken dat hy deels verantwoordelik is vir die woede wat tot weke van betogings in Frankryk gelei het – ŉ ongewone uitlating vir dié leier wat verlede jaar verkies is. (Foto: Christophe Ena, AP) Ondersteuners van Viëtnam se nasionale sokkerspan moedig hul span Dinsdag aan tydens die AFF-Suzukibeker-eindstryd tussen Maleisië en Viëtnam in Kuala Lumpur, Maleisië. (Foto: Yam G-Jun, AP) ŉ Kunsinstallasie wat migrante uitbeeld, word by die ingang van die VN-migrasiekonferensie in Marrakesh, Marokko, geplaas. Top VN-amptenare en regeringsleiers van sowat 150 lande vergader Dinsdag om ŉ ooreenkoms oor migrasie te tref. (Foto: Mosa’ab Elshamy, AP)